**SEN TMAVOMODREJ KORYTNAČKY 1.0**
Animefest 2009 - Súťaž o najlepšiu Ren-Ai hru


1. Úvod

Sen Tmavomodrej Korytnačky je hra typu Bishoujo/Ren-Ai/Visual Novel. To znamená, že v nej máme obrázky, hudbu, text, a prechádzame ňou postupne klikaním a čítaním. V našom prípade neexistujú žiadne voľby, hra má jednu statickú cestu, a preto patrí do podžánru zvaného Kinetic Novel. Príbeh je jednoduchý a dúfam že vás zaujme.

Hra bola vytvorená pre súťaž o najlepšiu Ren-Ai hru na festival Animefest 2009. Organizátori majú preto právo distribúcie.

2. Inštalácia

Nie je to nič zložité. Stiahnete si hru z odkazu hore a rozbalíte ju pomocou ľubovoľného rozbalovacieho programu (napríklad WinRar) kamkoľvek chcete. Následne len spustíte STK.exe a môžete hrať.

3. Ovládanie

V prvom rade tu máme posúvanie scénami. To sa rieši ľavým tlačítkom myši, prípadne koliečkom, alebo aj tlačidlom Enter.
Hlavné menu hry je pod pravým tlačítkom myši. Tu môžeme vykonávať všetky úkony, ktoré popíšeme nižšie. Okrem toho sa tam nachádza aj načítavanie a ukladanie hry, a samozrejmý Exit.
Ak si chceme prehliadnuť obrazovku bez textového poľa, stlačíme tlačítko space.
Fullscreen zážitok je spustiteľný cez opičí dvojhmat Alt+Enter.
Do histórie textu sa dostaneme otočením koliečka myši smerom hore. Rovnako koliečko v nej aj listujeme. Von sa dostaneme kliknutím.
Hru zatvoríme krížikom alebo kombináciou Alt+F4

4. Problémy

- Ak nemáte nainštalovaný .NET framework 2.0 alebo vyšší, tak vám to nepôjde. Stiahnite si ho prosím tu: http://download.microsoft.com/download/2/0/e/20e90413-712f-438c-988e-fdaa79a8ac3d/dotnetfx35.exe
- Ak vám to na začiatku dlho loaduje, je mi to ľúto. Aj na mojom dualcore to ťahá 30 sekúnd, bohužiaľ tento aspekt som nejak nevychytal.

5. FAQ

Q: WTF Korytnačka?
A: No a? Ak by sa volala Kame Aoi, nikomu by to nevadilo, japanofili!

Q: Prečo?
A: Zdalo sa nám to ako dobrý nápad. Keď sme sa dozvedeli o súťaži na Animefeste, dostal harph facku od nejakej múzy, a odvtedy to išlo z kopca.

Q: Bude pokračovanie?
A: To určite. Toľko roboty, kto by sa s tym zas stresoval! Ale kto vie.

Q: Bolo to slabé, nemohli ste sa snažiť viac?
A: Jasné že mohli. Vždy sa dá všetko spraviť lepšie. Ale skúste si to, amatéri a v takej časovej tiesni. Myslíme, že to nakoniec dopadlo celkom dobre.

Q: Prečo je intro tak ďaleko?
A: Kto hráva tieto typy hier vie, že to tak častokrát býva. A ono to harphovi proste nesedelo na začiatku, je to hňup.

Q: Bude anglický preklad?
A: Bolo by to fajn, uvidíme aký bude ohlas a ako budeme na tom s časom. 

5. Kontakt

Ak máte záujem kontaktovať tvorcov, či už kvôli feedbacku, hláseniu bugov alebo len chvále alebo kritike, môžete tak učiniť na e-mail harphield@gmail.com



Vďaka za podporu!
